b'\n_START_ARTICLE_\nSolwesi\n_START_PARAGRAPH_\nSolwesi er en by i Zambia. Antall innbyggere har v\xc3\xa6rt vanskelig \xc3\xa5 verifisere, men en kilde opererer med 3\xc2\xa0900 innbyggere (\xc3\xa5r 2002), noe som nok gjelder bykjernen . Men andre kilder opererer med 22\xc2\xa0000 husstander, dvs. n\xc3\xa6rmere 100\xc2\xa0000 mennesker. Solwesi er hovedstaden i Nordvest-provinsen.\n_START_SECTION_\nGeografi\n_START_PARAGRAPH_\nByen ligger p\xc3\xa5 1\xc2\xa0299 moh. i Nordvest-provinsen i Zambia, 232 km vest for Kitwe.\n_START_SECTION_\nN\xc3\xa6ringsvirksomhet\n_START_PARAGRAPH_\nByen har omfattende gruvevirksomhet. Hvorav dagbruddet \xc2\xabKansanshi Mine\xc2\xbb er det st\xc3\xb8rste, med 1\xc2\xa0105 ansatte. Det finnes supermarked i kjeden Shoprite og bensinstasjon.\n_START_SECTION_\nHalv-edelstener\n_START_PARAGRAPH_\nEn m\xc3\xb8rk bl\xc3\xa5 ametyst kjent som Solwesi ametyst kommer herfra.\n_START_SECTION_\nJernbane\n_START_PARAGRAPH_\nSolwesi er ikke knyttet til det zambiske jernbanenettet, men p\xc3\xa5 grunn av de omfattende satsinger i Kansanshi dagbruddet foreligger det planer om \xc3\xa5 forlenge jernbanene-nettet til Zambia Rail fra Chingola til Solwesi. Kostnadene er beregnet til 250 millioner dollar.\n_START_SECTION_\nVegnettet\n_START_PARAGRAPH_\nRiksvei T5 kommer fra Chingola, den har fast dekke, asfalt, men er i d\xc3\xa5rlig stand (per april 2007) med mye slaghull. Fra Solwesi g\xc3\xa5r det grusvei nordover til Kongo (sv\xc3\xa6rt d\xc3\xa5rlig stand per april 2007). Videre g\xc3\xa5r det grusvei vestover mot Angola, riksvei T5, (grensen er fremdeles stengt per 2007), og grusvei s\xc3\xb8rover til byen Zambesi, riksvei M8. Begge veistrekninger anbefales ikke kj\xc3\xb8rt i regntiden og aldri uten firehjulstrekk.\n_START_SECTION_\nLuftfart\n_START_PARAGRAPH_\nSom alle andre gruvebyer i Zambia har ogs\xc3\xa5 Solwesi egen flystripe, med en rullebane p\xc3\xa5 1\xc2\xa0341 meter. Det er ikke regul\xc3\xa6re ruteflyvninger p\xc3\xa5 denne. (FLSW;S12\xc2\xb010\'00";E026\xc2\xb022\'00")'